અલબત્ત, સીપીઆઇ(એમ)ની "સમજૂતી" અથવા "જોડાણ" નવા નથી. ભાજપ અને તેના માર્ગદર્શક રાષ્ટ્રીય સ્વયંસેવક સંઘને કોરાણે મુકવા 1991-2008ના સમયગાળામાં તડ-જોડ પ્રકારની વ્યૂહરચનાઓ અપનાવી હતી. પરંતુ, છેવટે ભાજપ પોતાના સંસદીય બહુમતી જીતીને મે 2014માં સત્તામાં આવી અને હવે એકલી જ સંસદિય બહુમતિ મેળવીને ભારતના 29 રાજ્યોમાંથી 21માં પ્રાદેશિક પક્ષો સાથે ગઠબંધન કરીને સત્તામાં આવી છે. સીપીઆઇ(એમ) પાસે લોકસભામાં માત્ર નવ બેઠકો છે અને તેના સાથી ડાબેરી મોરચા સીપીઆઇ પાસે ફક્ત એક. પશ્ચિમ બંગાળ અને ત્રિપુરામાં તેના લાંબા ગાળાના એકહથ્થુ સાશન છતા પક્ષને અપમાનજનક પરાજય મળ્યો છે. તેના મુખ્ય પ્રતિસ્પર્ધી તૃણમૂલ કૉંગ્રેસને હરાવવા કોંગ્રેસ પક્ષ સાથે ચૂંટણી પહેલા ગઠબંધન કરવા છતા 2016માં પશ્ચિમ બંગાળમાં હાર મળી હતી. પશ્ચિમ બંગાળના મતદારોએ ભૂલી ગયા નથી કે મોટા બિઝનેસ પ્રોજેક્ટ માટે ખેડૂતોના વિરોધને રોકવા માટે ડાબેરી પક્ષ પોલીસ અને કેડરનો હિંસા માટે ઉપયોગ કરી શકે છે. વધુમાં સીપીઆઇ(એમ) હવે ભારતના કબજા હેઠળના કાશ્મીરમાં આર્મ્ડ ફોર્સિઝ(સ્પેશિયલ પાવર્સ) એક્ટ (એએફએસપીએ)ના ઉપયોગની વિરુદ્ધ છે જ્યારે ત્રિપુરામાં તે સત્તામાં હતો ત્યારે એવા જ કાનુન એએફએસપીએનો અમલ કર્યો હતો. તે પછી લશ્કરે એથનો-નેશનાલિસ્ટ બળવાને દબાવી દીધો ત્યારબાદ મે 2015માં ઉઠાવી લેવાયો હતો.